b'\n_START_ARTICLE_\nEduardo de Valfierno\n_START_PARAGRAPH_\nEduardo de Valfierno, joka kutsui itse\xc3\xa4\xc3\xa4n Markiisiksi, oli argentiinalainen huijari, joka oletettavasti suunnitteli Mona Lisan ry\xc3\xb6st\xc3\xb6n. Valfierno maksoi parille miehelle taulun varastamisesta Louvresta, mukaan lukien museon ty\xc3\xb6ntekij\xc3\xa4n Vincenzo Peruggian. 21. elokuuta 1911 Peruggia piilotti maalauksen takkinsa alle ja k\xc3\xa4veli pois museosta._NEWLINE_Ennen kuin ry\xc3\xb6st\xc3\xb6 tapahtui, Valfierno antoi ranskalaiselle entis\xc3\xb6ij\xc3\xa4lle ja v\xc3\xa4\xc3\xa4rent\xc3\xa4j\xc3\xa4lle Yves Chaudronille teht\xc3\xa4v\xc3\xa4ksi valmistaa Mona Lisasta kuusi v\xc3\xa4\xc3\xa4renn\xc3\xb6st\xc3\xa4. V\xc3\xa4\xc3\xa4renn\xc3\xb6kset l\xc3\xa4hetettiin t\xc3\xa4m\xc3\xa4n j\xc3\xa4lkeen eri puolille maailmaa j\xc3\xa4rjest\xc3\xa4\xc3\xa4kseen ne valmiiksi ostajille. Valfierno tiesi, ett\xc3\xa4 Mona Lisan ry\xc3\xb6st\xc3\xb6n j\xc3\xa4lkeen kopiot olisi vaikeampi salakuljettaa tullin ohi. Ry\xc3\xb6st\xc3\xb6n j\xc3\xa4lkeen kopiot toimitettiin ostajille, joista jokainen luuli saaneensa aidon taulun, joka oli varastettu vain heit\xc3\xa4 varten. Koska Valfierno halusi vain myyd\xc3\xa4 v\xc3\xa4\xc3\xa4renn\xc3\xb6kset, h\xc3\xa4nen tarvitsi vain saada aito Mona Lisa katoamaan eik\xc3\xa4 h\xc3\xa4n ottanut Peruggiaan yhteytt\xc3\xa4 en\xc3\xa4\xc3\xa4 ry\xc3\xb6st\xc3\xb6n j\xc3\xa4lkeen. Lopulta Peruggia j\xc3\xa4i kiinni yritt\xc3\xa4ess\xc3\xa4\xc3\xa4n myyd\xc3\xa4 maalausta ja se palautettiin Louvreen 1913._NEWLINE_Peruggia kielsi tuntevansa Valfiernoa, mutta my\xc3\xb6nsi tavanneensa t\xc3\xa4m\xc3\xa4n sattumalta Louvressa.'